Reflexions | Curiosos inexperts\nPosted on 13 Novembre, 2012 by nadiapastor\nAcceptem amb normalitat ser definits amb no més de tres adjectius, això com a molt. Ens etiqueten i assumim aquesta etiqueta com a carta de presentació. Al meu parer aquesta visió és certament reduccionista ja que no contempla la constant transformació que experimenta la persona i s’oblida de que som projeccions canviants com a conseqüència de les nostres experiències.\nÉs cert que tenim uns trets, molts d’ells heretats de la nostra base genètica, que donen forma a la nostra identitat, però no hem de perdre de vista que som sers únics i irrepetibles, condicionats per les relacions amb el món que ens envolta per les experiències impredictibles i irrepetibles de cada nou dia.\nDescobrim qui som a través de la mirada dels altres. I aquest any, pel meu aniversari m’ha agradat molt veure’m reflectida als ulls dels meus amics, que com diu la taça de desdejuni de la meva amiga Gema, son la família que esculls per a tu. Els esculls o t’ escullen? És difícil concretar quan van aparèixer i encara més perquè es van quedar a la nostra vida. Cada un d’ells reflexa una part de qui sóc, cada petita aportació col·labora en la construcció del polifacètic Jo.\nDe vegades, ens mirem amb els ulls entornats, de reüll, ens espanta mirar-nos, ja que comporta no només veure la nostra cara més amable sinó també la més obscura, la qual hem d’abraçar amb la mateixa intensitat. Acceptar ambdós parts és el que m’ha permès poder veure reflexos de mi mateixa que no sabia que hi estaven. Aquest post és el primer d’una serie de reflexions sobre els miralls que em vaig trobant, alguns ben grans per a veure’ns de dalt a baix, altres que només reflecteixen una part, d’altres que l’augmenten, altres petits que podem portar a sobre i d’altres antics que quan passem la mà per sobre mostren una imatge que havíem oblidat. Tots diferents i particulars, únics i valuosos. El mirall que avui presento, és dels de butxaca, d’aquests que necessites portar a sobre, que només mostren una petita part, només un detall que desperta la curiositat per descobrir la resta pel teu conte.\nUna nina de llana cardada, aparentment sense rostre, és el reflex d’una persona que posa una part de la seva ànima en cadascuna de les seves creacions. Amant de la captura de l’essència de les coses i descobridora de la bellesa camuflada. Aquestes nines neixen d’un cabdell pur de llana. No hi ha un patró a seguir. Màgicament comença a tenir forma a les seves mans, a representar inconscientment a la persona per a qui estan destinades.\nNo tenen rostre perquè realment no el necessiten la seva expressió apareix sota la nostra mirada que també és la mirada de la seva creadora. Justament aquest és el seu encant, projecta la fusió de dos personalitats, les emocions de dos persones connectades per sempre. Al principi d’aquest post he parlat del meu aniversari, aprofito aquest esment per presentar-vos el pastís que vaig preparar per a celebrar aquest dia amb la companyia dels meus amics.\nAquesta recepta la vaig trobar al fantàstic bloc La receta de la felicidad. Pràcticament és la mateixa que ella presenta però amb una petita variació. No vaig trobar galetes de xocolata que m’acabessin de convèncer per a la base, així que vaig fer una galeta gegant que després vaig triturar.\nSi en voleu saber més sobre aquesta preciositat de nines, visiteu el seu bloc. Recomano que seguiu de molt a prop les seves reflexions i descobriments. Us asseguro que no us deixaran indiferents. Cafè pedagògic i Por si la echas de menos\nTARTA DE FORMATGE AMB GALETA DE XOCOLATA\nPer a la galeta\n175 grs. de mantega en pomada (la meitat d’una barra, l’altra meitat la reservem)\n1 tassa de cacau en pols valor\n600 grs. de formatge philadelphia\n250 ml de nata per a muntar (ha d’estar molt freda)\n120 grs. de xocolata per a postres\n120 ml. de nata per a muntar\n1.Abans de començar escalfem el forn a 200ºC. Preparem la galeta barrejant el sucre amb la mantega. Jo ho faig amb la batedora elèctrica per a que tingui més esponjositat. Quan blanqueja afegim els ous i continuem batent dos minuts. Afegim unes gotes d’essència de vainilla i seguidament el cacau el pols: Per últim incorporem la farina amb el tamitzador en tres vegades i amassem fins que no s’enganxi a les mans.\n2.Estirem la massa a la safata del forn a sobre de paper vegetal perquè no s’enganxi. La portem al forn durant 15-20 minuts a 180ºC. Quant estigui la deixarem refredar.\n3.Mentre es fa la galeta preparem la salsa de xocolata. Posem la nata en un cassó i quan comenci a bullir la retirem del foc. Llavors incorporem la xocolata trossejada i remenem fins aconseguir una crema. La deixem refredar a temperatura ambient.\n4.Quan la galeta hagi refredat, la trossegem amb les mans i la posem a dintre del got per triturar de la batedora i la convertim en pols. A mi m’agrada que quedi ben fi, així que la trituro dos vegades.\n5.Amb la mantega que ens havia sobrat fem una pasta amb la galeta en pols. Ha de tenir una textura semblant a la sorra de la platja.\n6.Amb aquesta pasta recobrim l’interior d’un motlle. Aconsello que sigui de silicona perquè ens ajudarà a desemmotllar-la millor. S’ha de recobrir tant la base com les parets del motlle. No és difícil però requereix una mica de paciència. Portarem el motlle a la nevera uns 20 minuts. Passat aquest temps es començarà a posar una mica dur, és el moment d’incorporar la salsa de xocolata al fons. Ho tornarem a posar a la nevera.\n7.Mentrestant podem començar amb la preparació de la crema. Batem uns 3 minuts el formatge philadelphia fins que quedi esponjós reduïm la velocitat i incorporem el sucre. Quan s’hagi incorporat a la barreja tornem a pujar la velocitat i continuem batent uns tres minuts més.\n8.A un altre bol muntem la nata. A mi m’agrada que quedi ben muntada ja que després li donarà cos a la crema.\n9.Barregem la crema de philadelphia amb la nata amb moviments envoltants molt a poc a poc perquè no perdi esponjositat.\n10.Traiem la galeta de la nevera (la salsa de xocolata ja haurà quedat solidificada al fons) i posem la crema a dintre. Fem uns cops a sobre del taulell de la cuina per eliminar les bombolles d’aire.\n11.Per decorar-la, desfem la xocolata al bany maria i la introduïm a una manega pastissera. Jo utilitzo el Decopen de Lékué, és molt més precís. És important fer la decoració abans de portar-la a la nevera ja que si ho fem després crema estarà freda i la xocolata refredarà ràpidament i no podrem estirar la xocolata per fer el dibuix. En les fotos que he penjat, hem va passar justament això, però he de confessar que em va agradar l’efecte perquè semblava una bovina d’una pel·lícula i el pastís era un encàrrec per a una reunió de petits cineastes. La que faig fer pel meu aniversari portava una decoració diferent. Amb xocolata vaig fer un bigot per una història massa llarga d’explicar que va quedar molt divertit.\nPosted in Pastissos, Pica pica, Receptes, Reflexions\tTagged Pastissos, Pica pica, Receptes, Reflexions


Aspectes a tenir en compte si optem per una gespa artificial | Taller de paisatge\nExisteixen en el mercat diferents models de gespa artificial, qualitats i durabilitat, per això és important identificar la gespa de qualitat, que conserva les seves característiques tècniques durant anys, i et garanteix una inversió encertada.\nTambé és important integrar la gespa en el disseny. Substituint sense cap criteri una gespa natural per un artificial podem obtenir un efecte moqueta d’interior que no ens agradi en absolut. Un bon paisatgista et pot assessorar no només en el disseny perquè el resultat sigui d’allò més natural i integrat, si no també en la millor elecció entre la infinitat de varietats i preus del mercat.\n1.- L’ús de la gespa artificial\nDepenent de l’ús que anem a donar a la gespa artificial, haurem d’escollir un o altre model.\nNo és el mateix enjardinar una zona purament ornamental, que no va a ser trepitjada, que una altra amb una barbacoa, una piscina, o una zona de joc infantil. Al mercat podem trobar una infinitat d’especialitzacions: per a mascotes, per a fires i esdeveniments, gespa esportiu, … per posar alguns exemples\n2.- La qualitat de la gespa artificial\nCom totes les superfícies o paviments, la seva durabilitat dependrà de diversos factors, sent la més important la intensitat d’ús. No obstant això, també influeixen:\n– La qualitat de la base: polietilè (millor) o làtex\n– La qualitat del fil (Monofilament (millor) o fibril·lat)\n– El gruix de les truges, forma del fil i la seva longitud. Compte amb els productes extremadament suaus: com més sedós i / o fi sigui el fil de la gespa artificial, més delicat i menys durador serà.\n– La densitat de fil per m2: la qualitat i el pes total del producte per m2 estan directament relacionats amb el cost final del producte.\n– La quantitat del material de rebliment: Sol ser sorra de sílice blanca o acolorida, cautxú SBR (sobretot per a gespa esportiu), GEOFILL (compost de fibres minerals i fibra de coco), o substrat natural per a jardí. D’una bona elecció del material de farciment dependrà la recuperació de la gespa artificial a la seva posició vertical després de la trepitjada, la seva temperatura, i que niïn o no insectes.\n– Compliment de normatives CEE i certificat de reacció al foc\n– Estabilització contra raigs UVA\n– Garantia de color i durabilitat que ofereixen., La majoria de fabricants ofereixen 8 anys de garantia i alguns fins a 12.\n3.- El cost de la gespa artificial\nEscollir correctament també implica tenir en compte la inversió inicial que suposa la compra de la gespa artificial i la seva instal·lació.\nEncara que inicialment el cost de la gespa artificial és superior al de la gespa natural, és amortitzat per l’estalvi d’aigua, abonament, temps, cures i preocupacions, i cal destacar que alguns fabricants del mercat t’ofereixen finançament.\nEl preu pot oscil·lar entre els 10 i 50 euros m2 sense instal·lar. El cost de la instal·lació depèn del terreny i pot oscil·lar des de 6 euros / m2 sobre una terrassa a 20 euros / m2 sobre el terreny irregular. També cal tenir en compte que els costos per m2 per a instal·lacions petites són més elevats que per a grans superfícies.\n4.- La instal·lació de la gespa artificial\nLa instal·lació d’una gespa artificial al jardí o a una terrassa resulta ràpida i fàcil. Sempre que la superfície sigui bastant igual o pugui igualar-se, la gespa artificial pot instal·lar-se en gairebé qualsevol lloc.\nPrimer es prepara el terreny, després es col·loca una capa de drenatge i sobre ella i un geotèxtil, es presenten els rotllos de gespa artificial, s’omple amb sorra o el material escollit i per últim es raspallen les fibres.\n5.- Manteniment de la gespa artificial\nPodem dir que la gespa artificial gairebé no requereix manteniment, encara que és convenient algunes cures.\nAmb el fort sol de l’estiu la gespa artificial es sobreescalfa, per això es fa necessari un breu reg d’un parell de minuts que li baixa la temperatura i proporciona humitat a la sorra de sílice o farcit escollit. També convé regar-lo de tant en tant per netejar-eliminant pols i altres partícules. S’estima que així i l’estalvi d’aigua està al voltant del 90% respecte a una gespa natural.\nTambé és necessari un raspallat diari amb una escombra de escombriaire, per descompactar i redistribuir la sorra de sílice i aixecar les fibres aixafades per excés de trànsit i així tornar a la gespa el seu aspecte original.\nAmb el temps, poden aparèixer males herbes, principalment a les vores, que es poden eliminar fàcilment de forma manual o polvoritzant la superfície amb qualsevol tipus d’herbicida diluït en aigua.\nSi la gespa artificial no t’acaba convencent, en aquest altre article et vam proposar diverses alternatives a la gespa convencional. No t’ho perdis!\nbaix mantenimentdisseny jardíestalvigespagespa artificialpaisatgismeprofessionalitatsostenibilitat


Capítol 6 - Fora de Lloc, un programa de TV de les comarques de Girona\nCapítol 6 Gironès\nEn aquest sisè capítol de Fora de Lloc de la segona Temporada, juntament amb Toni Albà i de la mà de Joan Roca, descobrirem la comarca del Gironès. Ens endinsarem a aquest territori, amb parades a Canet d’Adri, Girona i Sant Julià de Ramis per fer Trèkking (turisme actiu), un Show Cooking (turisme gastronòmic) i una visita al Poblat Ibèric (turisme cultural), respectivament. Un dia rodó on juntament amb dos personatges famosos sabrem què és viure fora de lloc.\nA Vilanova i la Geltrú, l’actor i director Toni Albà, hi guarda la multiplicitat d’identitats que ha arribat a conquerir. Els gairebé trenta anys dedicats a l’actuació, il·luminen un treball de referència que ha presentat a més de trenta països. A casa seva, s’ha convertit en col·laborador assidu i estimat de grans programes de televisió. Ara i aquí, l’hem convidat a gaudir d’aquesta terra sense el pes dels personatges, amb la sorpresa de la seva mirada.\nJoan Roca té el pols de qui ha sabut cuinar amb fermesa un projecte de referència internacional. El xef d’El Celler de Can Roca, ha dirigit els fogons del que és repetidament considerat el millor restaurant del món. La singularitat del seu treball s’entén en l’enllaç entre la innovació tècnica i la tradició del seu entorn; ingredients de l’avantguarda gastronòmica. L’ambaixador del Gironès, ens mostrarà de la seva mà, la identitat d’aquesta terra.\nOferida per: Aventura Girona\nLocalització: Canet d’Adri\nOferida per: Celler de Can Roca\nActivitat: Visita al poblat Ibèric\nOferida per: Girona Film Office


Nou pas endavant per la construcció de l'institut a Can Llong - El diari digital de Sabadell - iSabadell\nLa Comissió Territorial d’Urbanisme de Barcelona ha aprovat de forma definitiva el Pla Especial promogut per l’Ajuntament per ubicar l’institut públic del barri de Can Llong, entre el carrer de Zuric i la via de tren.\nLa parcel·la té 9.736 metres quadrats i el futur institut tindrà 5.000 metres quadrats. Segons la localització facilitada per Territori, l’institut ocuparà l’actual aparcament de vehicles del carrer Zuric, en paral·lel a la via del tren.\nA l’esquerra, situació del futur institut, a la dreta, vista de la parcel·la. Autor: Territori / cedida.\nEl pla ha ajustat els límits de la parcel·la, excloent els terrenys afectats per la infraestructura del tren, la vorera i el carril bici. Així es planifica l’equipament en aquesta ubicació en el benentés que podria estar molt proper a la futura estació de Renfe a la zona, reivindicada però encallada des de fa anys.\nL’aprovació del Pla especial és un pas burocràtic necessari abans de la construcció de l’equipament educatiu.\nFoto portada: solar on s’ha de construir l’institut. Autor: Ajuntament / cedida.


a cop d'ull: Sala Montjuïc: Annie Hall\nSala Montjuïc: Annie Hall\nTornem-m'hi!. Avui hi anem la Isabel, la Marlene, la Merche i jo. Arribem a les 8.30 del vespre i, aquest cop si, tenim bon lloc i gandules. El sopar l'ha preparat la Merche. Promet: pernil, amanida de pasta i salmó fumat, meló i pinya amb xocolata, tot ben regat amb vi blanc. Quin perill: avui he donat sang, porto 3 dies pintant la cuina i com que no condueixo...\nBé, la pel·lícula d'avui és Annie Hall, de Woody Allen (Estats Units, 1977). Sinopsi: L’Alvy Singer (Woody Allen), humorista de clubs nocturns, arriba als 40 anys després de dos matrimonis fracassats, el primer amb una jove activista i el segon amb una esnob fanàtica de cocktails literaris i tranquil·lizants. És un paio molt particular, neuròtic i sotmès a una multiplicitat d’obsessions que destrueixen les seves relacions. Pura carn de psicòleg. En aquest context coneix l’Annie (Diane Keaton), una aspirant a cantant, noia insegura i de províncies, model de dona desconegut per l’Alvy. És així com inicien una relació marcada per l’enamorament, la intimitat, la convivència, el distanciament, la ruptura i el retrobament, després de la fugida de l’Annie a Los Angeles amb un altre home. Per a perpetuar la relació, l’Alvy decideix escriure una obra de teatre sobre la seva relació amb l’Annie.\nEntenc que hi hagi gent que no li agradi les pel·lícules de W.Allen. A mi, però, m'agrada la majoria de la seva filmografia. Aquest film va aconseguir els Óscars a millor pel·lícula, millor direcció, millor guió i millor actriu. La veritat és que seguir en anglès els diàlegs no és fàcil, i menys en les condicions físiques en que em trobo. O sigui que a llegir subtítols.


ARRAY PRODUCTS SA DE CV de Mèxic obté la certificació IATF 16949 - Array Plàstics\nARRAY PRODUCTS SA DE CV de Mèxic obté la certificació IATF 16949\nInici/Certificacions, Empresa, Injecció per a automoció/ARRAY PRODUCTS SA DE CV de Mèxic obté la certificació IATF 16949\nEns complau anunciar que amb data 31 de Març de 2021, Array Products SA de CV, filial mexicana d’Array Plàstics, S.L. ha obtingut la certificació IATF 16949 per la entitat certificadora internacional Bureau Veritas.\nTot i les dificultats originades per la pandèmia de COVID19, hem complert el nostre objectiu de certificar la planta de Querétaro.\nAquesta certificació és molt important per a l’empresa com a requisit indispensable per a la indústria de l’automòbil. A més, serveix com a certificació per a tots els nostres clients del mercat americà i confirma que els estàndards de producció i qualitat de la planta de Querétaro son 100% homologables amb els de la planta de Folgueroles.\nFelicitem a totes les persones implicades en la implantació per la seva dedicació i el seu brillant treball.\nBy array|2021-06-09T14:31:24+00:00maig 27th, 2021|Certificacions, Empresa, Injecció per a automoció|Comentaris tancats a ARRAY PRODUCTS SA DE CV de Mèxic obté la certificació IATF 16949


La setmana vinent es trauran les marquesines dels peatges de l'AP-7, a l'Ampolla i Amposta - Imagina Ràdio\nLa setmana vinent es trauran les marquesines dels peatges de l’AP-7, a l’Ampolla i Amposta\nQuedaran tallats tots els moviments de les 8 a les 20 hores\nCamions i màquines treballant en les obres de retirada de les estructures del peatge de l'Aldea de l'AP-7. Imatge del 4 de maig de 2020. ACN\nSegons ens informa la Demarcació de Carreteres de la Direcció General de Carreteres del Ministeri de Transports, Mobilitat i Agenda Urbana, el dilluns 18 de maig de 2020, la sortida 39A a l’Ampolla, a l’AP-7 Pk 308+800 quedarà tallada de les 8 del matí a les 20 hores en tots els moviments a i des de les carreteres AP-7, C-44, i N-340.\nD’altra banda, l’accés a la carretera AP-7 Pk 322+500 sortida 41 a Amposta, el dimecres 20 de maig de 2020, de les 8 a les 20 hores també quedarà tallada i no es podrà fer els moviment a i des de les carreteres afectades AP-7, T-3025 i N-340.\nLes obres es portaran a terme si ho permet la situació meteorològica i amb la senyalització corresponent. Amb motiu de la finalització de la concessió administrativa de l’Autopista de Peatge AP-7, tram Tarragona-Alacant, es porten a terme els treballs per eliminar tots els elements dels peatges i per això es demoleixen les marquesina dels antics peatges. Fins ara ja s’ha fet a l’Aldea-Tortosa, Hospitalet, l’Ametlla i Cambrils.\nArticle anterior[ENQUESTA] Creieu que s’estan incomplint les mesures de seguretat, sobretot a les terrasses dels bars?\nArticle següentRebrotem inicia el procés per fer arribar els ajuts econòmics als pagesos afectats per l’incendi


L’Ajuntament de Deltebre xifra amb més d’1.500.000€ la primera valoració dels danys del temporal - Ajuntament de Deltebre\nL’Ajuntament de Deltebre xifra amb més d’1.500.000€ la primera valoració dels danys del temporal\nPublicat el 02 / 09 / 2021\nLes fortes pluges d’aquest dimecres 1 de setembre han tornat a afectar directament al municipi de Deltebre. De fet, una primera valoració dels tècnics municipals eleva fins als 1.539.725€ les afectacions derivades per la tempesta en l’àmbit públic, i sense tenir en compte les incidències privades.\nAl Préstamo, des de fa 24 hores seguides, un equip de voluntaris, conjuntament amb la brigada municipal i Comunitat de Regants, ha estat treballant per bombejar l’aigua i reduir la inundació que han patit els veïns i veïnes del voltant. L’alcalde de Deltebre, Lluís Soler, ha volgut agrair “a tots els serveis d’emergència, a la pròpia Comunitat de Regants i a l’equip de voluntariat la tasca que han efectuat i que estant duent a terme” i ha recordat “la necessitat que les administracions competents facin cas de les demandes de l’Ajuntament de Deltebre per a soterrar el Préstamo per així evitar que aquests episodis d’aiguats i temporals afectin amb inundacions a molts veïns i veïnes”.\nL’Ajuntament de Deltebre ha efectuat un decret d’emergència per iniciar els diferents treballs per retornar a la normalitat. En aquest cas, Soler ha reivindicat “ajuts, tant a la Generalitat com a l’Estat, per fer front als desperfectes que ha patit el municipi i per evitar que totes aquestes actuacions hagin de ser sufragades per la hisenda municipal”. I és que més enllà de les afectacions detallades en anterioritat, el temporal també ha causat perjudicis en la xarxa elèctrica, l’aigua potable i el clavegueram, com també a la via pública i camins rurals on s’han produït alguns esvorancs i a la base.


Onzena edició de l’ Igualada Slow Shopping — Ajuntament d'Igualada\n30º max. / 18º min. 18/09/2021 08:50\nOnzena edició de l’ Igualada Slow Shopping\nSou a: Dinamització Econòmica / Notícies / Onzena edició de l’ Igualada Slow Shopping\nUn any més, coincidint amb una nova edició del Rec.0, les botigues i restaurants d’Igualada faran promoció dels seus establiments i dels productes i serveis que comercialitzen entre les persones que visitin la ciutat durant els quatre dies de l’esdeveniment, del 6 al 9 de novembre.\nL’Igualada Slow Shopping és una iniciativa que es va iniciar l’any 2014, promoguda per l’Ajuntament d’Igualada i les associacions de comerciants de la ciutat, oberta a tots els comerços i restaurants d’Igualada. El seu objectiu és promocionar Igualada com a capital comercial i ciutat d’esdeveniments on es pot passejar, comprar i gaudir de moltes i variades activitats per a tots els públics.\nL’Igualada Slow Shopping fomenta la compra conscient, responsable i tranquil·la, allunyada de les cues i les aglomeracions; una manera diferent de gaudir del comerç local, un comerç amb garanties que ofereix assessorament personalitzat a càrrec d’experts professionals.\nEls establiments que vulguin participar a l’Igualada Slow Shopping poden recollir els vinils identificatius a l’Oficina del Ciutadà de l’Ajuntament d’Igualada a partir del dijous 31 d’octubre.\nPer complementar aquesta iniciativa de promoció, i tal i com s’ha fet en les darreres edicions del Rec.0, també s’organitzarà una nova edició del Made.igd slowshopping, una iniciativa d’Igualada Comerç. El dissabte 9 de novembre una representació de comerços locals s’instal·larà al poliesportiu de la Divina Pastora totalment integrats en el circuit del Rec.0, amb l’objectiu de comercialitzar els seus productes i donar a conèixer la varietat i qualitat comercial de la ciutat.


The Salutation Inn Norham Regne Unit - Ofertes d'hotels amb els MILLORS DESCOMPTES EN LÍNIA\nShoreswood, Norham, Norham, Regne Unit, TD15 2NL - Veure al mapa\nPer als viatgers què vulguin captar les imatges i els sons de Norham, The Salutation Inn és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Norham. Mentres estan allotjats en aquestes meravelloses instal.lacions, els clients poden gaudir de instal·lacions per a reunions i banquets , restaurant, premsa, servei de bugaderia, bar.\nA més, totes les habitacions ofereixen una gran varietat de comoditats com ara calefacció, servei de despertador, escriptori, aparell de televisió LCD/pantalla de plasma, articles de tocador per satisfer els clients més exigents. L'hotel ofereix instal.lacions fantàstiques, incloses camp de golf (a 3 km), billar, jardí, sala de jocs, per ajudar-vos a relaxar després d'un carregat dia a la ciutat. Sigui quina sigui la seva raó per visitar Norham, el The Salutation Inn és el lloc perfecte per una estimulant i emocionant escapada.\nTots els tipus de viatgers (31) Parelles (21) Viatgers en solitari (2) Famílies amb infants petits (1) Famílies amb infants grans (3) Grups (4)


Com utilitzar endolls de Illes Caiman a Mèxic\nConnectors, preses de corrent, adaptadors i altra informació necessària per viatjar des de Illes Caiman a Mèxic en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Illes Caiman a Mèxic sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Enemics de les llengües - Levante-EMV\n26·09·09 | 02:16\nHe sentit un discurs del Sr. Mariano Rajoy en què deia, amb molt d'èmfasi i moltes esses que «els únics enemics de les llengües són els qui les prohibeixen i els qui les imposen». Bona frase, sí senyor! Segur que llueix molt en els titulars periodístics. Sobretot en els dels mitjans lleials i afectes. D'acord amb aquest enunciat, i sense ànim de ser exhaustius, podem llistar una sèrie de coneguts i inqüestionables enemics de les llengües, com ara:\n(2) La Sra. Esperanza Aguirre, camarada de l'arrauxat i ben recent defensor de les llengües, que presideix una comunitat autònoma que practica una immersió lingüística radical, en què tots els escolars són escolaritzats en castellà, amb total prescindència de quina és la seua llengua familiar. De fet, em sembla que ni tan sols els pregunten quina és la seua llengua familiar. Els obliguen a estudiar en castellà i prou!\n(3) La Generalitat Valenciana, que -en complicitat amb sindicats com CC OO- es nega a demanar el requisit lingüístic valencià en l'accés a la funció pública i -per tant- obliga els ciutadans a expressar-se en la llengua dels funcionaris, revertint així l'ordre normal de les coses, segons el qual, hauria de ser qui cobra de l'erari públic qui s'adapta als ciutadans, i no al revés.\n(4) La comunitat autònoma de Múrcia (entre moltes altres, incloent-hi la valenciana) que obliga els metges a saber castellà per tal de poder exercir en el territori que administra, malgrat el fet -ben conegut-- que hi ha metges no saben aquesta llengua, i tanmateix tenen una qualitat professional excel·lent, i podrien fer un treball sanitari magnífic. Sembla increïble que per una pura formalitat lingüística, aquestes persones es vegen privades de poder exercir la seua professió allà on volen.\nAixí doncs, Sr. Rajoy, es veu que els enemics de les llengües som tots (i totes). Ara bé, també cal dir que no tothom arriba a extrems com el de vos mateix, que ignoreu violentament la llengua del lloc on heu nascut, i quan viatgeu a Galícia, imposeu a tort i dret l'únic idioma que sabeu parlar, mentre probablement -i en la intimitat -- sospireu i somieu el moment en què pugueu finalment prohibir - si pot ser, per decret-- tota llengua que no siga el castellà.


TAC12 TV - Salou entrega material a la ciutadania per millorar el reciclatge\nSalou entrega material a la ciutadania per millorar el reciclatge\nDilluns, 10 Agost 2020 09:23\nFins al pròxim mes d'octubre, Salou repartirà a la ciutadania material per reciclar. L'acció s'emmarca sota la campanya "Informa't i recicla" que promou l'Ajuntament a través de l'empresa encarregada del servei de neteja i recollida de residus.\nD'una banda, en diferents punts informatius que s'ubicaran cada dia en un lloc diferent de la ciutat es distribuirà material per fomentar el reciclatge, ja que Salou se situa per sobre del percentatge de recollida selectiva que marca Europa. S'entregaran, per exemple, cubells, bosses compostables, cons per dipositar les cigarretes a la platja, bosses per separar les tres fraccions i bosses per diluir l'orina dels gossos.\nEn paral·lel, també s'informarà la població de bones pràctiques en matèria de reciclatge, gestió de residus i civisme. L'any passat, la neteja extra dels voluminosos a la via pública durant els mesos d'estiu va suposar un sobrecost de 40.000 euros per a les arques municipals.\nMés en aquesta secció: « El Salou FS desconeix encara com serà la Segona B d'enguany La família del manter mort durant una operació policial a Salou l'any 2015 reclama que es reobri el cas »


Mare de Déu dels Àngels de Casserres - Regió7 :: El Diari de la Catalunya Central\ncarles cortina i riu 27.03.2019 | 23:56\nQuan es va a Casserres des de Berga per la carretera de Cardona, s'arriba a l'Espunyola, i es gira a l'esquerra. Aleshores, les muntanyes desapareixen de la vista i els ulls només veuen camps clapejats per arbres i, sobretot, un cel d'un blau intens, una mena d'atzur amb profunditat que t'inspira una pau que no és d'aquest món.\nEls arbres i l'horitzó dels conreus retallen el firmament, o a l'inrevés, perquè l'espai cèlic es confon amb la terra com si, amorosament, s'hi volgués fondre. I entrem a la plaça de Santa Maria que s'esbadella espaiosament com en un calaix de sastre, per encabir tots els vehicles que s'hi estacionen. Seguim, després, pel carrer una mica inclinat de Sant Bartomeu i, al davant mateix, hi descobrim la silueta eclesial de la Mare de Déu dels Àngels, just en la confluència del carrer pendent de la Creu i la plaça homònima, que ens fan oblidar la nostra època per recular dècades i centúries, en una mena de regressió sensitiva, com per desempolsar les vivències dels nostres ancestres. Una anada i tornada de petjades invisibles però, en canvi, curulla d'impressions encara perceptibles de qui es resisteix a partir i s'hostatja en la porositat de les pedres que hom trepitja i en els volums dels espais que ens envolten.\nLa plaça de la Creu és del tot sorprenent i encisadora, feta a la mida de les persones, amb uns desnivells que evoquen temps pretèrits i amb tres elements singulars: una creu, un fanal i un rellotge de sol que ens recorden que, en el fons, hi som i no hi som.\nReculem, però, fins a l'església parroquial del segle XVII, aixecada sobre un temple anterior dedicat a l'Àngel Custodi, amb una façana sòbria i austera, despullada d'ornaments i amb un nínxol buit, en un frontó triangular, sobre la porta d'entrada, i un campanar de secció quadrada que es veu des de tot arreu. Tanmateix, el veritable tresor és el retaule del 1704 de l'altar major, obra del folguerenc Segimon Pujol.\nLa ductilitat de la fusta permetia als escultors del Barroc obrar com a oracle de l'edén i –amb cisell, gúbies, enformador, olis i pans d'or- aconseguir aquella teofania plàstica, cromàtica i bigarrada de la plenitud que ens meravella i ens transporta a una avantsala del Cel. Les imatges tenen una llum àurica que les fa brillar quan s'hi projecten les flames dels ciris, espurnes d'eternitat, mentre les tres naus resten en la penombra com els camins que porten vers la refulgència divina o el fulgor de l'Església triomfal.\nÉs la impressió aparent d'assistir a la Transfiguració del Mont Tabor de Galilea, però a la comarca del Berguedà, quan el retaule venç la rigidesa, les línies rectes i l'angulositat de 90 graus de les parets del temple per omplir-se de volums arrodonits en una eclosió desbordant de formes, colors i resplendor que doten de mobilitat tot l'espai, com si s'obrís una escletxa a l'infinit. Un bocí de cel amb tres cossos verticals i tres andanes horitzontals; amb el Pare Etern al capdamunt, i –descendint pel tronc central- ens trobem amb sant Bartomeu, patró de la Vila, el Jesuset, la Mare de Déu dels Àngels, titular de l'església i el sagrari; amb quatre escenes vitals de Maria als laterals, en una perfecta prelació temporal –a dreta i esquerra i de baix a dalt de l'altar; primer en format rectangular amb arc de mig punt a la part superior i després com a medallons-: el Naixement, l'Epifania, la coronació de Maria i la vinguda de l'Esperit Sant.\nLa contemplació d'aquest retaule ens abstreu de la quotidianitat i ens aproxima a un misticisme commovedor i didàctic en observar una plètora d'àngels, carrolls de raïm, fulles de vinya i columnes salomòniques; amb els apòstols i sant Pau, el dels gentils; pares de l'Església com sant Agustí, sant Ambròs, sant Jeroni i sant Gregori; al·legories sobre 4 de les 7 virtuts cardinals: la justícia, la fortalesa, la prudència i la temprança; i dos medallons ovalats amb un torre com a símbol de Casserres i una representació sobre l'agricultura; en definitiva, el tot del més enllà i del més aquí.\nSi aquesta obra resulta impressionant i colpidora, encara és més admirable l'actitud de molts casserrencs i casserrenques que aconseguiren recuperar aquest patrimoni, malmès durant la guerra civil, per poder-lo llegar i compartir amb els temps venidors.


El xiquet va entrar en l'hospital amb convulsions a causa de les drogues\ndimarts, 21 de maig 2019 - 10:38h\nEl xiquet va donar positiu quan el van dur a l'hospital en coma | Cedida\nAgents de la Policia Nacional han detingut a una mare de 24 anys i a la seua parella sentimental, de 29, després que divendres passat foren alertats de l'ingrés d'un bebé de 17 mesos en un hospital de València, que havia donat positiu en orina a intoxicació per cocaïna i cànnabis, segons ha informat la Prefectura Superior en un comunicat.\nL'arrest de la parella –la mare del xiquet i el seu company sentimental, que no era el pare del bebé però exercia com a tal; els dos, de nacionalitat espanyola– es va produir divendres passat de matí en el centre, com a presumptes autors d'un delicte d'abandó de menor. El xiquet havia ingressat de matinada en estat de coma en la UCI Pediàtrica del centre, a on continua hospitalitzat.\nA través d'un jutjat de València, els agents van tindre coneiximent que un menor de 17 mesos havia ingressat eixa mateixa matinada en la UCI Pediàtrica d'un hospital de València, en estat de coma, i havia donat positiu en les anàlisis practicades per intoxicació per cocaïna i cànnabis.\nImmediatament, els policies es van dirigir al centre hospitalari a on, després d'entrevistar-se amb els metges de la UCI infantil, van descobrir que, sobre les 3.00 hores, els pares havien portat a l'hospital al menor, que presentava convulsions. Després de subministrar-li la medicació necessària, el van ingressar en la UCI on va passar la nit entubat.\nCom a conseqüència de les investigacions, els agents van detindre a la mare i a la seua parella com a presumptes autors d'un delicte d'abandó de menor. Els detinguts, la mare amb antecedents policials, han passat a disposició judicial.\n"S'opera d'una hèrnia i el mata l'anestèsia" "Atrapat pel peu en un camió de residus en Llíria"


Mickey Mouse amenaça de demandar Mercado Negro per injúries – Berguedà Online\n04/04/2017 04/04/2017 Redaccio\t0 Comments\nAspecte actual dels Mercado Negro i del ratolí Mickey Mouse.\nEl grup berguedà Mercado Negro, ha decidit tornar a les andades després de trenta anys d’inactivitat. La banda va assolir les seves cotes màximes de popularitat al 1984 amb la canço “Se han cargado a Mickey Mouse“. En declaracions al diari Regio7, els membres de la banda van fer pública la seva intenció de preparar un directe amb una versió actualitzada de l’esmentada cançó, però sembla que aquestes declaracions no han fet ni punyetera gràcia al mediatic ratolí, que amenaça amb fer servir tota l’artilleria legal de Disney si els Mercado Negro tornen als escenaris.\nEl ratolí, que acaba de complir 89 anys, ha explicat des de la seva mansió a Disneyland que no pensa tolerar que es jugui amb els sentiments dels seus fans i acusa Mercado Negro de mentir sobre el seu estat de salut en la lletra de la cançó: _Ni he “aparecido muerto en un callejon” ni “seis tiros de revolver en el corazon” ni “se han cargado a Mickey Mouse“. Mentida puta tot plegat!\nA més, ha qualificat la tornada de Mercado Negro “d’atemptat sonor”, ha assegurat que “Mercado Negro ja eren dolents als 80″ i ha sol·licitat formalment a l’Organització Mundial de la Salut (OMS) que els prohibeixi tornar als escenaris. Finalment, i visiblement alterat, ha afegit que “preferiria escoltar com gemega l’ànec Donald mentre el gos Pluto li fot cent puntades de peus als collons que escoltar un disc sencer de Mercado Negro“.\nEls membres de la banda s’han mostrat sorpresos per l’odi visceral en les declaracions del ratolí i l’acusen d’haver-se tornat un vell cascarrabies: _Si no rebem cap notificació judicial, nosaltres seguirem al nostre rotllo. Aquestes declaracions han de ser fruit de la demència senil o alguna malaltia de iaio semblant, perquè nosaltres érem l’hòstia als vuitanta i ara ho tornarem a petar molt fort.\nDisney obrirà una escola de princeses a Cercs\nUn desaprensiu torna a calar foc a la falla boletaire\n← L’ajuntament revisarà els preus de la zona blava després de l’incident al carrer del Roser\nEstrafolarium – Biruji 4 →


Escriptores i escriptors de Sant Feliu de Guíxols entren a casa vostra (virtualment) per Sant Jordi\nEnguany, la situació d’emergència pel Covid-19 ha fet que la Diada de Sant Jordi canviï de format l’haguem de viure cadascú des de casa seva i en format virtual. No hi ha paradetes de llibres, de roses ni actes culturals de carrer, però això no és motiu per deixar de celebrar-lo. El dia del llibre i la rosa segueix viu a través de les xarxes. És per això que els escriptors locals de Sant Feliu de Guíxols, han enregistrat uns vídeos parlant de literatura, ja sigui d’obres pròpies, d’altres escriptors o bé llegint un fragment literari.\nA la iniciativa hi participen diferents escriptors i escriptores. És el cas, per exemple, de Pilar Francès, l’autora de Sant Feliu de Guíxols ens parla de la seva darrera obra 'Quan calmin els mal temps, tornaré', o de l’escriptor Elm Puig, qui ha enregistrat un vídeo recitant un poema de Margin Walker per desitjar-nos un ‘Bon Sant Jordi diferent’.\nEn aquests vídeos hi trobem diferents propostes per sentir-nos a prop de la diada literària més important de Catalunya. No us perdeu les seves recomanacions. Trobareu tots als vídeos al canal de Youtube de l’Ajuntament clicant aquí i a les xarxes socials oficials.


Moll: «La premsa nacional només és líder a Madrid» - Diari de Girona\nMoll: «La premsa nacional només és líder a Madrid»\nEl conseller delegat de Prensa Ibérica explica en una conferència a València la transformació digital del grup i posa en valor la premsa local\njordi cuencia 30.04.2017 | 18:44\nAitor Moll, durant la conferència celebrada dijous a València. f.bustamante\nAitor Moll, el conseller delegat de Prensa Ibérica, grup al qual pertany Diari de Girona, va posar dijous en valor la rellevància de la premsa regional i local en el conglomerat mediàtic espanyol, on representa un 75% del total, i va assegurar sobre això que «la premsa nacional només és líder a Madrid». És més, «cap altre mitjà et dona més impacte que un de regional, sobretot si és líder en la seva zona». Moll va pronunciar una conferència a València titulada El futuro de un negocio cambiante en un dinar organitzat per l'Associació Espanyola de Directius-AED en el transcurs del qual va exposar la transformació digital de Prensa Ibérica.\nMoll va desgranar prèviament les dades bàsiques d'EPI, amb 16 capçaleres en edicions en paper i digital i diverses televisions i ràdios locals. El grup dona feina a 1.800 persones, de les quals mil són periodistes. I té una difusió de 171.000 exemplars diaris que el situen en el tercer lloc de l'escalafó del sector, a més d'1,6 milions de lectors en paper i uns altres 1,4 a través del web.\nSituació de les vendes\nLa conclusió de tots aquests números és que «seguim venent molt, tot i que les vendes cauen de forma continuada», va afirmar Moll, qui tot seguit va exposar diverses causes que expliquen aquesta deriva. Una d'elles, és clar, és la irrupció de la premsa digital, amb continguts gratuïts i uns ingressos publicitaris insuficients. Però hi ha altres factors. Per exemple, el «miratge en la difusió» que es va produir a partir de finals dels 90, quan les empreses van començar a llançar promocions que ajudaven a incrementar les vendes però que en molts casos també comportaven costos afegits. «No veníem diaris, sinó vaixelles», va dir. Erradicada aquesta inflació una mica artificial, resulta que la difusió actual d'un diari local no està molt lluny d'aquells temps.\nPerò hi ha més. Com va dir Aitor Moll, «els diaris mai han estat un producte de masses, tot i que sí per generar influència i opinió» i, en bona mesura, els seus compradors «solen ser persones que tenen llocs de responsabilitat». Es tracta d'una conclusió que «trenca el mite que els joves d'ara no compren premsa» perquè la llegeixen a les seves tauletes o en els seus mòbils: «Mai ho han fet, perquè tendeixen a comprar diaris a partir dels 35 o els 40 anys». El conseller delegat va afegir que la caiguda de la difusió es deu també a les dificultats en la distribució pel tancament de quioscs i per la necessitat d'incrementar les subscripcions.\nFinalment, va citar la contracció publicitària, un sector que va aportar dies de glòria abans de la crisi a la premsa per l'empenta de les administracions públiques i les activitats immobiliària, de la construcció i de l'automòbil. A l'empara del totxo, a més, van néixer moltes capçaleres. Després «es va acabar la festa» amb l'inici de la crisi i es va trobar «molts diaris mastodòntics», els grups estaven molt endeutats.\nPer aquest motiu, Moll va augurar concentracions o almenys aliances que permetin «plantar batalla a les grans tecnològiques»: «Hi ha massa operadors en el sector. La situació dels grans és complicada, no només pel deute, sinó també per la presa de decisions». En la seva opinió, les noves generacions dins d'aquests grups poden propiciar els canvis i sobre això va revelar que ja «hi ha moltes converses».\nEl conseller delegat de Prensa Ibérica va posar èmfasi en la dicotomia en la que viu la premsa, amb un 80% dels seus ingressos procedents del paper, però amb la necessitat de fer la transició cap al digital. Moll no creu que el primer desaparegui, almenys en la pròxima dècada, però considera fonamental «apostar» pel segon.\nEn relació amb això, va esbossar quines són les principals línies estratègiques de Prensa Ibérica. En primer lloc, va destacar la necessitat d'oferir un periodisme de qualitat que generi confiança als lectors, perquè, d'una altra manera, «com aconseguirem que ens paguin pel nostre producte?». En segon lloc va citar la transformació de la redacció i la inversió en formació perquè els seus treballadors «pensin primer en la web i després en el paper» i intentin no fer el mateix en un lloc i en un altre.\nMoll també va esmentar l'aprofitament del big data per conèixer les necessitats i gustos dels lectors i donar-los continguts personalitzats; utilitzar l'especialització tecnològica dels diaris per donar valor afegit als anunciants i diversificar les fonts d'ingressos.\nEn el col·loqui posterior, al conseller delegat de Prensa Ibérica se li va preguntar pel futur de la televisió. I es va mostrar contundent: el model dels grans grups «és obsolet», perquè la televisió es veu cada vegada menys i es va a continguts personalitzats.


Va de teca: [#Recepta] @Pasionmanchega Cigrons amb xoriç\nAvui fem un plat molt senzill, ràpid però alhora molt gustós: uns cigrons amb xoriç.\n500 grs de cigrons de Pasión Manchega\n75 grs de xoriç\n2 dits de vi de Pedro Ximénez\nCom que hem utilitzat cigrons secs, el primer que hem de tenir en compte és posar els cigrons en remull unes 24h abans, per donar temps a la llegum a hidratar-se bé.\nComençarem posant un rajolí d'oli a la paella per començar a escalfar-la mentre anem tallant el xoriç. En el nostre cas, hem posat unes 15 rodelles en total, tallades per la meitat.\nLes tirem a la paella, a foc no massa fort i procurem anar-les girant per evitar que se'ns cremin.\nQuan veiem que el xoriç ha anat agafant color, hi tirem els cigrons que ja teníem hidratats des del dia abans. Ho remenem tot per tal que els cigrons absorbeixin bé el gust del xoriç, hi afegim el julivert picadet i ho sal-pebrem i seguim remenant.\nA continuació, ja hi podem tirar la tassa de brou de carn, el got amb 2 dits de vi Pedro Ximénez.\nHo remenem bé i reduïm una mica el foc per tal que els cigrons absorbeixin bé tota la barreja lentament.\nQuan veiem que els cigrons han absorbit gairebé tot el suc, ja podem treure i emplatar.\nConsells de degustació\nDoncs si som dels que ens agrada sucar, podem preparar el plat amb una mica més de brou i tancar el foc abans que tot el suc quedi absorbit, d'aquesta manera després podrem sucar-hi una mica de pa.\nLa llegum destaca pel seu contingut en fibra i el seu aport en potassi.\nSe n'haurien de menjar entre 2 i 3 cops per setmana, ja que són molt saludables.\nSembla que abans es menjaven més sovint i s'ha perdut una mica amb el pas del temps, però en canvi se n'hauria de consumir en aquesta freqüència ja que són molt saludables, són econòmiques, molt beneficioses per l'organisme i al mateix temps, molt versàtils, ja que permeten molts tipus de preparacions diferents.\nPublicat per Lutherv a 8:32:00


Catalunya Ràdio patrocina la 6ª edició dels Premis Educaweb - educaweb.cat\nCatalunya Ràdio patrocina la 6ª edició dels Premis Educaweb\nEducaweb compta amb un nou patrocinador per la 6ª edició dels Premis Educaweb d'Orientació Acadèmica i Professional: Catalunya Ràdio, la ràdio nacional de Catalunya.\nCatalunya Ràdio és una emissora que va néixer l'any 1983 amb l'objectiu de promocionar i difondre la llengua i la cultura catalanes. Actualment compta amb 452.000 oients diaris i engloba diferents canals com Catalunya Informació, Icat.cat i Catalunya Música. Les quatre emissores ofereixen la seva programació mantenint dues característiques comunes: la qualitat i la llengua catalana com a vehicle d'expressió.\nA més, com cada any, comptem amb el suport de DEP Institut, de la Confederació d'Organitzacions de Psicopedagogia i Orientació d'Espanya (COPOE), que agrupa a 19 entitats territorials i l'Associació Internacional per a l'Orientació Educativa i Professional (AIOSP), la principal organització a nivell internacional que treballa per impulsar l'orientació acadèmica i professional.\nEl termini per presentar els projectes es va tancar el passat mes de juny, amb un total de 38 iniciatives, destacant un increment en la categoria de menors de 35 anys amb projectes encara no duts a terme.\nLa decisió del jurat, format per experts en orientació acadèmica i professional, independents d'Educaweb i provinents de l'àmbit acadèmic, laboral i institucional, es farà pública en l'acte de lliurament dels Premis Educaweb que tindrà lloc el proper 14 de novembre.


Can Dragó | Andreuenc\nEsportJesús Manzano 02/01/2022\nLa prova va recaptar 11.000 euros per l’ONG Pallapupas. Les pistes d’atletisme de Can Dragó s’han convertit en l’escenari de les 24 hores d’ultrafons en pista un desembre més, de les 12h del dissabte 11 fins el diumenge a la mateixa hora. Gràcies a l’organització de Corredors.cat, que per primera vegada en 18 edicions ha exhaurit tots els […]\tLlegir més...\nCan Dragó amb la Marató de TV3 gràcies a la ‘Trobada de l’esport i la salut mental’\nMés de 200 persones usuàries de la Xarxa de Salut Mental posen de manifest els beneficis de la pràctica esportiva per la salut mental. Amb el lema ‘El moviment, el millor tractament’, aquesta jornada solidària amb La Marató ha aplegat, al Centre Esportiu Municipal Can Dragó, més de 200 persones usuàries de la Xarxa de […]\tLlegir més...\nEurofitness Can Dragó amplia el seu espai en 2.500 metres quadrats\nEsportClara Casadesús 21/11/2019\nL’Institut Barcelona Esports (IBE) ha destinat un milió d’euros al projecte d’ampliació del club esportiu Eurofitness Can Dragó. Aquest canvi ha girat entorn de dos eixos principals: una nova distribució de l’espai per millorar-ne la cohesió i un canvi d’enfocament en el target. El primer eix fa referència al handicap històric del centre esportiu: la […]\tLlegir més...\nSocietatJesús Manzano 24/06/2019\nCom ja s’ha informat abastament durant els darrers dies, l’estiu comença amb unes temperatures molt elevades, que poden arribar als 40 graus, com a conseqüència d’una massa d’aire càlid provinent del nord d’Àfrica. La previsió informa que aquesta calor es amntindrà ferma fins diumenge. Els consells per evitar problemes derivats d’aquest ambient extrem resulten prou […]\tLlegir més...\nS’investiga si una menor ferida va patir una agressió sexual a Can Dragó\nEls Mossos d’Esquadra van detenir ahir divendres un menor de 15 anys per suposadament haver agredit sexualment una adolescent de 13 anys a les instal·lacions d’El Corte Inglés de Can Dragó. Segons han informat varis mitjans de comunicació, la menor va ingressar a l’Hospital Vall d’Hebron inconscient i en estat greu, tot i que ara […]\tLlegir més...


Actualitzada 17/01/2020 a les 18:47\nLa matinada de diumenge a dilluns podria nevar als 200 metres\nProtecció Civil del Ministeri de l’Interior i el Servei Meteorològic de Catalunya (SMC) han alertat aquest divendres de l’arribada de la borrasca 'Glòria' diumenge, que produirà forts vents, pluja i neu. Segons el SMC, diumenge les precipitacions poden ser en forma de neu a partir de la cota dels 400 metres, especialment a les comarques del sud de Catalunya i, fins i tot, la matinada i dilluns al matí la cota pot descendir localment fins els 200 metres, sobretot en l’extrem sud i nord-est. Dimarts la cota de neu pujarà i les precipitacions seran importants al nord-est de Catalunya.\nEn el cas de forts vents, Protecció Civil recomana assegurar portes, finestres i tots aquells objectes que puguin caure a la via pública i allunyar-se de cornises, arbres, murs o edificacions en construcció o grues que puguin desprendre’s. A més, adverteixen del perill de pujar a bastides sense les adequades mesures de protecció. S’ha d’extremar les precaucions mentre es condueix, especialment a la sortida de túnels, avançaments i encreuament amb vehicles pesats en carreteres de doble sentit.\nLes nevades exigeixen extremar les precuaciones, revisar el vehicle i estar al corrent de la situació meteorològica. Protecció Civil aconsella revisar pneumàtics, anticongelant i frens, i precaució amb el dipòsit de gasolina, si no va ple, i amb les cadenes o pneumàtics d’hivern. Igualment, és útil portar roba d’abric, un telèfon mòbil amb bateria i un carregador d’automòbil. En cas d’estar atrapat a la neu, s’ha de romandre al cotxe, amb la calefacció posada, així com, vigilar el tub d’escapament per si estigués obstruït. També Protección Civil alerta que només tret que la situació sigui insostenible intenti resoldre la situació per si mateix i adverteix que s’ha d’informar de l’ocorregut.\nDavant de pluges intenses, s’ha de disminuir la velocitat de l’automòbil i no aturar-se en zones on pugui acumular-se grans quantitats d’aigua. Es recomana viatjar per carreteres principals i autopistes i precaució pel lloc on s’aparquin els cotxes, en cas de tempestes sobtades i pluges intenses, perquè el ràpid ascens de l’aigua pot fer malbé el vehicle. A més, s’aconsella no creuar ni amb el vehicle ni a peu els trams inundats. A les zones de camp també s’ha d’extremar les precaucions i allunyar-se dels rius, torrents i zones baixes de pendents i turons.


Consell de la Joventut de Barcelona Àrea de treball d’emancipació Page 4\nÀrea de treball d’emancipació\nQuan parlem d’emancipació juvenil la interpretem com un concepte ampli i no restringit al moment en que els i les joves podem marxar de casa dels pares i emprendre un projecte de vida autònom. Parlem d’un procés dinàmic i on hi intervenen molts factors, a través del qual una persona esdevé plenament autònoma en els aspectes centrals de la seva existència, i pot exercir de forma satisfactòria els seus drets de ciutadania.Des del CJB intentem vetllar per la plena ciutadania de les persones joves, oferint els recursos i la informació necessària per al seu desenvolupament i pel gaudi de les seves condicions d’accés a l’habitatge, al món laboral i a la formació.\nActualment, i conjuntament amb les entitats sindicals joves tenim en marxa la campanya “No Claudiquis”, una campanya per reivindicar i explicar la situació juvenil a Barcelona. I on pretenem donar resposta i propostes per fer front a l’atur juvenil i fomentar l’emancipació de les persones joves.\nHi vols participar? Aquests són els projectes en què es treballa des de l’àrea d’emancipació:\nTècnica referent de l’àrea: Bàrbara Casas (emancipacio@cjb.cat)\nCooperatives d’habitatge en cessió d’ús i masoveria urbana\nGuia jove per l’Emprenedoria i l’Autoocupació #noclaudiquis


En cada vers que has entès: Enlluernada\nProvo de reflectir la llum del sol\ncom ho fa la lluna,\nperò a voltes és lluna nova,\nd'altres els núvols me la tapen,\no bé la pluja dels ulls no me la deixa veure.\na de març 10, 2013\nVicent Llémena i Jambet 10 de març de 2013 a les 9:25\nNo deixes que els núvols et tapen la Lluna amb majúscules i no trenques el teu contracte amb la matèria, en el cas de que prengueres pastilles o algun medicament, és el teu contracte amb la ciència o matèria, l'ànima cal que estiga sempre viva, és a dir, en positiu. Creu-me, creure és viure.\nHelena Bonals 10 de març de 2013 a les 9:39\nNo depèn de mi, que la lluna es vegi, Vicent.\nCarme Rosanas 10 de març de 2013 a les 11:17\nJa és ben bé així, Helena, m'identifico avui, del tot amb les teves paraules. Tot són moments. La lluna nova tornarà a ser plena i els núvols passaran de llarg, com les llàgrimes. Això és el que jo em vaig dient i no només m'ho crec, sinó que acaba funcionant.\nBon diumenge, esperant el retorn de la lluneta creixent...\nHelena Bonals 10 de març de 2013 a les 11:27\ntot són moments, i Pessoa deia que tan naturals són els dies de pluja com els de sol.\ncantireta 10 de març de 2013 a les 12:13\nLes llàgrimes embruten les ulleres, però quan estan netes, quin goig! La fosca nit també és necessària.\nHelena Bonals 10 de març de 2013 a les 13:31\nLa nit, tan necessària com el dia, cantireta. Però, a banda del "bring on the night,/ I couldn't stand another hour of daylight" (Sting), normalment desitgem el dia.\nOlga Xirinacs 10 de març de 2013 a les 12:25\nBona reflexió poètica, de la que es dedueix que la variació en els moments fa la vida més atractiva i proveeix de tema els escriptors.\nHelena Bonals 10 de març de 2013 a les 13:32\nOlga, la monotonia no fa art, deia Forster.\nAnònim 10 de març de 2013 a les 19:41\nParlant de llunes, doncs sí, demà serà lluna nova...\nHelena Bonals 10 de març de 2013 a les 19:54\nAnònim, serà lluna nova com tu amagues el teu nom!\nAnònim 10 de març de 2013 a les 21:21\nSaps què em passa, Poetessa, Helena? Que jo sóc tan pobre làssaro que no he trobat la manera d'escriure amb el meu nom visible. He dit.\nHelena Bonals 10 de març de 2013 a les 22:27\nNo passa res, anònim!\nAnònim 11 de març de 2013 a les 9:15\nAi, Poetessa, Helena, amb el teu assentiment faràs que jo sigui el teu admirador secret!\nHelena Bonals 11 de març de 2013 a les 12:41\nDe seguidors mai en sobren!\nAnònim 11 de març de 2013 a les 12:48\nLa teva és, Poetessa, Helena, una resposta molt intel·ligent i pletòrica.\nGalionar 10 de març de 2013 a les 20:04\nPotser només els astres poden reflectir la llum del sol tal i com voldries, Helena; els qui no en som no sabem fer-ho; tot i que de vegades sembla que alguns ho aconsegueixen, no deixa de ser una llum d’artifici. Però tu saps enlluernar-nos amb els teus versos, i no necessites ser lluna per fer-nos arribar la llum.\nHelena Bonals 10 de març de 2013 a les 20:11\nun dia d'aquests vas fer un comentari en algun bloc que a mi sí que em vas deixar enlluernada. Ja me'n recordo, era el del Jordi Dorca! Em fa il·lusió que valoris el que faig.\nSílvia 11 de març de 2013 a les 10:33\nEls dos primers versos em sonen moltíssim, els tenies a la barra lateral d'aquest bloc? És un poema preciós, a mi m'enlluerna.\nHelena Bonals 11 de març de 2013 a les 12:43\naquests dos versos són el lema personal per tots els meus blocs! Resumeix la meva vida.\nEduard 11 de març de 2013 a les 19:27\nDesenvolupes el teu lema, amb aquesta adversativa que ens fa a tots posar una mica tristos. Però la vida és una adversativa darrera una gran afirmació. Ni que la teva sigui una afirmació de l'intent, del procés, més que dela consecució. També això és la vida.\nRes no s'acaba mai mentre és vida encara.\nHelena Bonals 11 de març de 2013 a les 19:42\ncom sempre enlluernant-me! És una gran afirmació, i és meva, no sé si és la d'algú més també.\nOlga Xirinacs 13 de març de 2013 a les 11:10\nDiria que vaig deixar un comentari aquí...\nHelena Bonals 13 de març de 2013 a les 11:53\nJa hi és el comentari, Olga, més amunt.\nAna Muela Sopeña 13 de març de 2013 a les 15:56\nHelena Bonals 13 de març de 2013 a les 16:02\nMoltes gràcies, Ana. És molt sincer.\nJota d'una obstinada\nAra ets rica\nHivern va amb hac, la de la terra eixorca, la que ...\nLa poesia és el que et fa quedar sense paraules.


tens un racó dalt del món: Club de Lectura de Tortosa\nLes noves instal·lacions de la Biblioteca Marcel·lí Domingo de Tortosa registren un elevat nombre de visites diàries i ofereixen a la ciutat una variada oferta d'activitats culturals que dinamitzen el barri antic. Jo tinc el plaer de coordinar una d'aquestes activitats: el Club de Lectura de Tortosa.\nEls clubs de lectura creixen arreu del país i proporcionen als aficionats a la literatura un excel·lent marc per a parlar de llibres i compartir emocions. Saber que podràs comentar el llibre que tens entre mans amb altres lectors, o fins i tot amb el seu autor, te'l fa llegir amb més atenció, amb més cura, i en treus més profit. Després, poder compartir les sensacions que t'ha despertat el llibre és molt interessant, ja que els ulls dels altres han observat tresors que t'havien passat per alt.\nUs ho recomano de forma entusiasta. A més, formar part del Club de lectura no comporta cap obligació. De la mateixa manera, es pot assistir a les reunions sense ser-ne membre o, fins i tot, sense haver llegit el llibre amb anterioritat.\nLa propera reunió del Club de Lectura de Tortosa serà el 29 d'octubre, per comentar un recull de contes fresc i provocatiu: T'estimo si he begut, d'Empar Moliner.\nActualment, quan encara no fa un any del seu funcionament, el Club de Lectura de Tortosa ja té 49 membres. El número 50 pots ser tu!\nPer a més informació, poseu-vos en contacte a clubdelectura@tortosa.cat o al telèfon 977445566.\nPersonalment recomano els clubs de lectura per diverses raons:\nfas quelcom que t'agrada,\nconeixes gent nova i et relaciones,\nllegeixes llibres que sinó potser mai llegiries,\n15 d’octubre de 2007, a les 6:40


Life Coaching: un procés personal. - Think Psicologia, Psicolegs Terrassa, Psicologa Terrassa\nLife Coaching: un procés personal.\nInicio » Life Coaching: un procés personal.\nPublicat 14 Gener, 2020\nLife Coaching: un procés personal.2020-01-142020-01-14https://thinkpsicologia.com/wp-content/uploads/2018/10/logo.pngThink Psicologia, Psicolegs Terrassa, Psicologa Terrassahttps://thinkpsicologia.com/wp-content/uploads/2020/01/unknown.jpeg200px200px\n“ El fracàs més gran que pateix l’ésser humà el constitueix la diferència entre allò que era capaç d’esdevenir i allò que ha arribat a ser.”\nCoaching és una paraula que ve de l’anglès, “to coach”, que vol dir entrenar per aconseguir una meta o habilitats específiques en la vida personal i/o professional. També seria gestionar i potenciar el talent personal, i que és el talent? És tota aptitud intel.lectual o capacitat natural o adquirida que tenim (entenent per capacitat: ser capaç de…). Per tant l’objectiu final d’un procés de coach, en aquest cas, personal, és l’auto-superació (assolir una meta o habilitat) o l’auto-realització (Potenciar al màxim aquella habilitat o capacitat que ja tinc).\nCoach també té una altra accepció, era el carruatge que transportava persones d’un lloc a un altre durant l’edat mitjana, per això el procés també s’entén com un viatge on un vehicle (coach) transporta la persona (procés) des del punt on és al punt on vol arribar.\nPer tat, un procés de coaching és un entrenament on hi ha d’haver present un entrenador o coach i un entrenat o coachee.\nUna característica fonamental del coaching és que el entrenador dóna les eines i el suport però sense aportar la seva experiència o coneixements personals.\nAnem a veure una diferència fonamental entre un procés de coach i altres relacions interpersonals de servei que coneixem, pel que fa a objectius del procés:\nPsicoteràpia: L’objectiu és curar una patologia. Tot i que, actualment, hi ha una corrent anomenada psicologia positiva (Seligman) que el que intenta és, no tant curar, sinó prevenir i també millorar la qualitat de vida de les persones.\nEnsenyament: Traslladar coneixements teòrics d’un professor a un/s alumnes.\nConsultoria: Donar solució a un problema.\nCoaching: Assolir objectius mitjançant solucions aportades pel client.\nMentoring: Transmetre coneixements i experiències per resoldre problemes o assolir metes.\nEl procés consta de dos fets: reflexió i actuació.\nLa reflexió sense actuació no va enlloc, de la mateixa manera que l’actuació sense la reflexió pot suposar una pèrdua de temps i de recursos.\nEn ambdós casos el fracàs hi és garantit.\ncoaching, proces personal\nPautes per millorar l’educació emocional\nAprendre a enfadar-se\nCos, ment i covid\nAnem a delimitar\nGeneralitzar és equivocar-se\nDilluns a Divendres: 16:00h - 20:00h


Love Sitges | Santa Tecla sitges 2018\n20:00h Exposició del VI concurs d'Instagram a la Sitgetana Craftbeer. (Fins al 24 de setembre)\n21:00h Nit del Pubillatge al Saló Teatre del Casino Prado.\nLunch-ball en què es proclamaran la Pubilla i l'Hereu.\n11:00h Trobada de Gegants, Cabeçuts i Dracs petits a l'Hort de Can Falç.\nEls més petits participen a la festa amenitzada per La Tija.\n18:00h XIX concurs de fotografia de Festa Major a l'Espai Cultural Pere Stämpfli.\nInauguració de les millors 50 fotografies i lliurament de premis als guanyadors. La mostra es podrà visitar fins al 30 de setembre.\nDe 19:30 a 23:00h Nit de Foc. (Mirar programa Nit de Foc)\nExposició del Penó de Santa Tecla en horari de celebracions litúrgiques de la Parròquia.\n10:00h Concentració de Gegants i Cabeçuts infantils a la Plaça de l'Ajuntament.\nDesprés cercavila amb ballada conjunta.\nRecorregut: Plaça de l'Ajuntament, Major, Cap de la Vila, Parellades, Sant Pere, Passeig de la Ribera i Fragata.\nUn cop finalitzi la cercavila, a la Fragata, Exhibició dels Balls Blancs infantils amb el Ball de Bastons, Cercolets, Cintes, Gitanes i Moixiganga.\n17:30h Concentració de Dracs i colles infantils de Diables al Pont d'en Domènech.\nA continuació inici de la cercavila que finalitzarà amb una encesa final des del passeig de la Ribera a la Fragata.\nUn cop finalitzada l'encesa final a La Fragata Ball parlat de Diables infantil.\nActuaran en aquest ordre: Agrupació de Balls Populars de Sitges, Colla Villa i Colla Jove.\n18:00h Un Hipopòtam a la banyera, al Racó de la Calma.\nConte musical a càrrec de l'alumnat més petit i els professors de l'Escola Municipal de Músia Montserrat Almirall.\n20:30h Trasllat de la imatge de Santa Tecla a la Parròquia de Sant Bartomeu i Santa Tecla.\nRecorregut: Baluard, plaça de l'Ajuntament, Major, Cap de la Vila, Jesús, Sant Bartomeu i Artur Carbonell.\n21:00h Concert de Gralles al Racó de la Calma.\nTot seguit la ironia, salts i cabrioles de Les Gitanes d'Antes.\nDe 10:00h a 14:00h i de 17:00h a 21:00h Exposició de la imatge de Santa Tecla a la Fundació Ave Maria.\n17:00h Festa infantil al Palau del Rei Moro.\nEspectacle infantil i festa endolcida amb una xocolatada. En acabar vestim els Gegants Moros.\n21:00h Assaig popular de Santa Tecla al Palau del Rei Moro.\nUn cop finalitzat hi haurà pica-pica per als participants. Amb la Colla Jove de Castellers de Sitges.\nDe de les 11:00h fins a l'inici de la Processó, exposició de la imatge de Santa Tecla a la Fundació Ave Maria.\n14:00h Encesa del 21 Morterets i repicada de campanes a la Platja de la Fragata.\nA càrrec de l'ABPS amb motiu del seu 40è aniversari.\n14:00h Butifarrada per als Balladors a La Fragata.\nOberta per a tothom. Preu: 5€ al Janio's Bar.\n19:00h Processó Cívica.\nEls balls populars, entremesos, músics i autoritats amb l'Agrupació Musical Suburband recolliran el tabernacle de Santa Tecla i l'acompanyaran a l'esglèsia parroquial.\nRecorregut: Artur Carbonell, Sant Bartomeu, Sant Gaudenci, Sant Josep, Parellades, Marquès de Montroig, plaça de la Indústria, Primer de Maig, Santa Tecla, Bassa Rodona, Passeig de la Ribera, Sant Pau, Parelllades, Cap de la Vila, Major i Ajuntament.\nA les portes del temple els ball rebran la imatge de Santa Tecla.\n23:00h Castell de Foc des de la Punta, La Fragata i els espigons.\nA partir de mitjanit, Revetlla Sardanista al Cap de la Vila amb la Cobla Sitgetana.\nAlegre Matinal, un cop finalitzin els recorreguts, hi haurà esmorzar per a tots els participants cortesía del Mercat Municipal de Sitges.\n06:30 Matinal Foc, des de la plaça de l'Ajuntament.\nS'alternaran bèsties infantils entre les colles de diables que participaran en aquest ordre: Diables de l'Agrupació de Balls Populars, Colla Vella de Diables i Colla Jove de Diables.\nRecorregut: Davallada, Barcelona, Àngel Vidal, Cap de la Vila, Parellades, Sant Josep, Espalter, plaça del Pou Vedre, Bassa Rodona, Santa Tecla, Primer de Maig, Passeig de la Ribera i La Fragata.\n07:00h Matinal Gegants i Balls Blancs des del Baluard.\nRecorregut: Fonollar, Baluard Vidal i Quadras, Port de n'Alegre, Rafel Llopart, Sant Damià, Sant Sebastià, Jesús, Sant Bartomeu, Sant Francesc, Cap de la Vila, Parellades, Sant Pere, Passeig de la Ribera i Fragata.\n08:00h Matinal Petita des de la plaça de l'Ajuntament.\nRecorregut: Plaça de l'Ajuntament, carrer d'en Bosch, Davallada, Barcelona, Àngel Vidal, Cap de la Vila, Parellades, Major, Nou, Passeig de la Ribera fins a la Fragata.\n11:00h Solemne Ofici concelebrat en honor a Santa Tecla a l'església Parroquial de Sant Bartomeu i Santa Tecla.\nL'ABPS farà l'ofrena amb motiu del seu 40è aniversari. Un cop finalitzada cant dels Goigs a càrrec del Cor dels Amics de l'Orgue.\nDesprés de l'ofici del Baluard a la plaça de l'Ajuntament, desfilada musical de la Banda que acompanyarà les autoritats fins a l'Ajuntament. Seguidamet actuaran alhora tots els balls i els seus respectius músics, que juntament amb la Cobla Maricel i l'Agrupació Musical Suburband el Retiro, ompliran de sons i imatges aquest moment tant emotiu.\n13:00h Actuació Castellera a la plaça de l'Ajuntament amb la Colla Jove de Castellers de Sitges.\n13:00h Selecte Concert-Vermut al Casino Prado Suburense amb l'Agrupació Musical Suburband el Retiro.\n18:00h Pujada i baixada del Pilar de la Jove de Sitges, Baluard i escales de la Punta.\n19:00h Precessó en honor a Santa Tecla des del Baluard.\nPas del tabernacle pels carrers de la Vila, portat per Pubilles i Hereus.\nRecorregut: Baluard, Fonollar, Sant Joan, Davallada, Barcelona, Santiago Rusiñol, Jesús, Sant Bartomeu, Sant Gaudenci, Sant Francesc, Cap de la Vila, Parellades, Bonaire, Passeig de la Ribera, Nou, Major, plaça de la Ribera, Nou, Major, plaça de l'Ajuntament i Baluard.\nAl pas de la processó el seguici religiós serà saludat amb salves de morterets i repics de campanes.\nQuan la processó arribi al Baluard, els balls, entremesos i músics envoltaran el tavernacle, mentre esclaten focs artificials i repiquen les campanes. A continuació pregària de cloenda a Santa Tecla.\nActe seguit, davant de l'Ajuntament, ballada final de Les Bèsties de Foc i Els Gegants.\n21:00h Assaig especial de la Jove al Palau del Rei Moro per la Colla Jove de Castellers de Sitges.\n18:30h Exhibició Castellera de Santa Tecla al Cap de la Vila, amb els Xicots de Vilafranca, els Xiquets de Vila-Seca i la Colla Jove de Castellers de Sitges.\n18:00h Concurs nacional de colles Sardanistes a la Plaça de la Fragata.\n18:00h 3è Mercat de segona mà de vestuari infantil al Palau del Rei Moro.\nII Open de Bridge, al Hotel Mim, trofeu de Festa Major de Santa Tecla.\nDe 10:00 a 20:00h Jornada de portes obertes als Museus. Museu del Cau Ferrat i Museu del Maricel.\n18:00h Concert d'orgue de Santa Tecla a la parròquia de Sant Bartomeu i Santa Tecla a càrrec de Nicolò Sari.\n1er aniversario de Corazón de Agave\nBarman en Sitges\nPromoción toldos en Tecnogarpen\nSant Joan al Poble Sec 2019\nSky Bar DJ Summer Sessions 2019\nRuta 'Sitges Literari'


Diferents propostes santquirzenques i de la comarca ompliran l’agenda cultural durant els propers mesos | elsot.cat\nEl cicle cultural combinarà música, teatre i espectacles familiars i el nou format substituirà enguany les propostes que havien de tenir lloc per Festa Major\nDurant els propers mesos de setembre i octubre, sempre i quan la situació sanitària ho permeti, Sant Quirze del Vallès acollirà una sèrie de propostes culturals adreçades a tots els públics. Les activitats programades estaven previstes del 4 al 7 de setembre, quan s’havia de celebrar la Festa Major al municipi. Per prudència, l’Ajuntament va decidir esplaiar-les en el temps reconvertint-les en un cicle cultural de petit format amb propostes km. 0 i suspendre la Festa Major com a format en un any marcat per la pandèmia sanitària. Els espectacles tindran lloc, principalment, al pati de la Biblioteca Municipal, amb capacitat per 80 persones complint amb la distància interpersonal entre grups de convivència. També està previst que obri novament les portes la Sala Josep Brossa de la Patronal per acollir les propostes teatrals.\nEl cicle cultural comptarà amb propostes musicals, teatrals i familiars, com la que tindrà lloc el divendres 18 de setembre. El pati de la Biblioteca acollirà l’actuació de Landry el rumbero a partir de les 18.30 hores, que presentarà el seu nou disc “Ets especial”. Completaran les propostes familiars Jaume Ibars i els Trastos Band el divendres 9 d’octubre i “La nina del cap pelat” d’Engruna Teatre el divendres 16. Ambdues activitats tindran lloc a les 18 hores. Per altra banda, la Biblioteca Municipal reprendrà el cicle “Hora del Conte” a partir del divendres 2 d’octubre.\nLa música en directe també tindrà el seu espai en aquest cicle cultural. El grup Ginestà, guanyador del Premi Enderrock 2019 per votació popular al Millor disc de cançó d’autor encapçalat pels germans Júlia i el Pau Serrasolsas, oferirà un concert al pati de la Biblioteca el dijous 24 de setembre a partir de les 20.30 hores. El dijous 22 d’octubre serà el torn del santquirzenc Gerard Aledo, que ens presentarà la seva nova aventura en solitari després de liderar el grup Animal . Aquest 2020 ha publicat dos EPs, “Obrint els ulls“ i “De ti en adelante”, que es poden escoltar a les plataformes digitals. Les noves cançons mostren la part més íntima, propera i emotiva d’Aledo sense deixar enrere les cançons més corejades dels últims anys. Per últim, el divendres 30 d’octubre tindrà lloc l’actuació de la cantautora terrassenca Mabel Flores, coneguda per la gran acollida del seu darrer àlbum “Entre mujeres”. Flores ens farà gaudir amb el seu nou directe més explosiu i elèctric.\n“Els fusells de la senyora Carrar”, de Bertolt Brecht, de la companyia alGalliner de Sabadell, sota la direcció d’Albert González, obrirà la programació teatral el dissabte 3 d’octubre a la Sala Josep Brossa de la Patronal a partir de les 20 hores. És una obra ambientada a la Guerra Civil espanyola. Concretament, la història ens situa a la Desbandá, un dels episodis més cruels del conflicte bèl•lic que va tenir lloc a Andalusia i on van morir milers d’innocents degut al bombardeig indiscriminat del bàndol franquista sobre la població civil. El muntatge compta amb música en directe a càrrec de Carles Belda i Anna Farriol, i amb cares conegudes del teatre català com Santi Ricart i Òscar Castellví. El diumenge 25 d’octubre, Onze al Teatre i l’Espai d’Arts Escèniques, amb el suport de l’Ajuntament, organitzen la primera representació de la Mostra de Teatre Amateur de Sant Quirze del Vallès. L’obra “Sense llençols”, de la companyia Entrellaçats obrirà aquesta nova proposta cultural a Sant Quirze. La presentació de la I Mostra de Teatre Amateur de Sant Quirze del Vallès tindrà lloc el dissabte 19 de setembre, a les 19 hores, a la Sala Josep Brossa de la Patronal i serà oberta al públic.\nPer poder gaudir de les propostes del cicle cultural, serà imprescindible realitzar una reserva prèvia de localitats a través del web http://entrades.santquirzevalles.cat. Per accedir tant al pati de la Biblioteca com a la sala Josep Brossa de la Patronal, és imprescindible l’ús de la mascareta i seguir les indicacions del personal municipal. A l’entrada dels recintes hi haurà gel hidroalcohòlic i a l’interior es garantirà la distància interpersonal de seguretat entre grups de convivència. Per accedir als recintes, es recomana portar les entrades preferiblement al mòbil.\nEl passat 20 de juliol, l’Ajuntament de Sant Quirze del Vallès va decidir suspendre finalment la celebració de la Festa Major 2020 per evitar al màxim el moviment de persones pels carrers del poble i en determinats espais i pal•liar així el risc de contagi per Covid-19. Ja es preveia realitzar una Festa Major diferent, amb espais delimitats, amb control d’accés i reserva prèvia de localitat i garantint la distància interpersonal d’1,5 metres. Finalment, després de seguir les indicacions de Protecció Civil i Salut Pública, l’Ajuntament va decidir reconvertir la Festa Major en un cicle cultural amb les propostes que estaven previstes per a la celebració, principalment protagonitzades per artistes santquirzencs i de la comarca. D’aquesta manera, l’Ajuntament garanteix la contractació dels i les professionals de la cultura que viuen a Sant Quirze i al Vallès en un any en què la crisi econòmica generada de la pandèmia ha colpejat durament un sector clau en la societat com és la cultura.


Desaccelerar per viure millor | Catorze.cat\nJosé Tolentino Mendonça | 16/03/2020 a les 09:40h\nArxivat a: Biblioteca, Desaccelerar per viure millor, Tast editorial, tast editorial, José Tolentino Mendonça\nVeure i viure la vida sense que se'ns enduguin les presses. Amb cura, amor i compromís. Això és el que ens proposa el teòleg José Tolentino Mendonça (Portugal, 1965) a Petita teologia de la lentitud (Fragmenta Editorial). I ho fa a través de 17 arts: des del de la lentitud i del perdó fins al de l'alegria i de la felicitat. En llegim 14 fragments.\n1. L'art de la lentitud. La pressa ens condemna a l'oblit. Passem per les coses sense habitar-les, parlem amb els altres sense sentir-los, reunim informació que no arribarem a pair mai. Tot transita en un galop sorollós, vehement i efímer. En realitat, la velocitat amb què vivim ens impedeix viure. Una alternativa és rescatar la nostra relació amb el temps. A poc a poc, amb petits passos. Però això no es fa sense una desacceleració interna.\n2. L'art de l'inacabat. Quantes vegades ens veiem a nosaltres mateixos mostrant-nos d'acord automàticament amb el tòpic: «necessitaria dies de quaranta-vuit hores» o «necessitaria mesos de quaranta dies». Em sembla que no és pas ben bé això, el que necessitem. N'hi hauria prou, de fet, a adonar-nos dels efectes col·laterals que provoquen les nostres vides superocupades, del que queda enrere, del que deixem de dir o de compartir. [...] En això del temps, a vegades és més important saber acabar que començar, i més vital suspendre que no pas continuar.\n3. L'art del perdó. Penso que es produeix un tomb quan acceptem entendre que tots som vulnerables. És fàcil reproduir un esquema dialèctic en què nosaltres som la víctima i l'altre l'agressor, i oblidar que a ell també l'afecta el sofriment. De fet, sovint l'agressió és un llenguatge desviat per expressar o per dissimular la condició de víctima. Un camí necessari per reconèixer que en aquells que ens fereixen (o que ens han ferit) també hi ha bloquejos, ferides i troques embolicades. Si no ens han estimat, no ha sigut necessàriament per un acte deliberat, sinó per una història potser encara més asfixiant que la nostra.\n4. L'art d'esperar. Pel que fa al temps, la vida és completament artesanal. No es pot reproduir una sèrie, ni trobar-la feta en una altra banda. La vida requereix la paciència del terrisser, que per fer un gerro que el satisfaci en fa dos-cents només per practicar el gest, la traça, per posar a prova la seva idea.\n5. L'art d'habitar. L'ésser humà està cridat no només a conrear sinó també a protegir. És a dir: no només a servir-se de la vida per poder viure, sinó també a tenir cura dels altres vivents i, en aquest sentit, de tota la vida amb què es troba. [...] Ens estimem més impermeabilitzar la vida. Per alguna raó, el dolor dels altres, el que erròniament considerem que no és nostre, ens arriba en una llengua estranya. Ens sembla impenetrable, fins i tot quan hi topem contínuament. No és estrany que el nostre habitar sigui tan confús.\n6. L'art de mirar la vida. El que és important de debò és saber, amb una d'aquelles certeses que broten innegociables del fons de la pròpia ànima, si estem disposats a estimar la vida tal com es presenta. [...] Condicionar la joia per la vida a una felicitat somiada és renunciar-hi d'entrada, perquè la vida és decebedora (no tinguem por de la paraula).\n7. L'art de la perseverança. És un combat intern (amb un mateix, contra un mateix i per a un mateix) per mantenir, al llarg del temps, tant la vigència com la intensitat del que hem promès: una feina, un desig, un compromís, una paraula, una amistat o un amor.\n8. L'art de la compassió. Una cosa és patir amb l'altre; una altra és patir en lloc de l'altre o projectant-se en l'altre. Compadir-se vol dir patir el sofriment de l'altre com a altre. No es tracta d'una simbiosi. Sabem que no ens toca curar, però que tan o més important que la cura és ser-hi presents.\n9. L'art de l'alegria. El pitjor que pot passar és invertir en una vida altament productiva, però que ha perdut la capacitat de sorpresa, la possibilitat de la delícia. [...] Sovint, un sofriment ha d'excavar primer en nosaltres la profunditat que després l'alegria vindrà a omplir.\n10. L'art d'anar a trobar el que es perd. Les grans transicions no es fan sense cost. A més de guanys, sempre hi ha pèrdues, crepuscles anticipats, parcel·les omeses, absències i silencis que després pesen. Sembla inevitable. La qüestió és saber com assumim el que es perd. Amb quin grau de consciència observem la vida, la nostra i la dels altres.\n11. L'art de la felicitat. L'escriptor Milan Kundera va escriure que només hi ha realment una pregunta important: ¿per què no som feliços? Ho sabem, però ho fem tot per situar-nos molt lluny d'aquesta conversa. Ens estimem més posar la felicitat al pla de l'atzar o de les supersticions, som si tingués a veure amb la temàtica capriciosa del destí més que no pas amb els comptes que ens pertoquen.\n12. L'art de la gratitud. Kierkegaard explicava l'enveja com una admiració transformada. [...] La desproporcionada felicitat que somiem que hi ha en els altres ens obsessiona, i aquesta admiració malaltissa s'experimenta com una pèrdua personal i una injustícia, en una modalitat tan abassegadora que suscita una ànsia irresistible de destrucció, d'aniquilament de l'altre. [...] El contrari de l'enveja és la gratitud, i aquesta està íntimament lligada a la confiança.\n13. L'art d'escoltar el nostre desig? Hi ha preguntes que ens esperen des de sempre. Les podem evitar, podem intentar passar-hi per sobre o canviar de tema durant molt temps, però a dins nostre sabem que aquest amagar-se té un preu. Sostreure-les és sostreure'ns i faltar a la crida que la vida ens fa. Una d'aquestes preguntes és sobre el desig, i en la forma més incisiva i personal es formula així: «Quin és el meu desig?» El meu desig profund, aquell que no depèn de cap possessió o necessitat, que no es refereix a un objecte, sinó al propi sentit.\n14. L'art de morir. Sobre la mort no sabem què dir ni què pensar. I això constitueix, de fet, una mancança enorme. [...] La mort pot representar en l'itinerari personal, i en els nostres camins entrecreuats i comuns, l'oportunitat de mirar la vida més profundament. La vida no és només aquest tràfec de verbs actius, aquesta caminada aparedada i somnàmbula, aquest remar entre deure i haver, aquesta comptabilitat en lloc de la metafísica. La vida no és només això. La mort l'amplia.\n© de la traducció: Pere Comellas Casanova\n© Fragmenta Editorial, 2017\nNaila, 16/03/2020 a les 14:52\nGràcies per les boniques reflexions escrites en aquest post. Les comparteixo i prenc com un recordatori en el camí.\nAnònim, 18/03/2020 a les 23:57\nReflexions molt necessàries en dies aparentment desaccelerats. Cal tenir calma per existir...El llegiré! Moltes gràcies!


1 DE NOVEMBRE: FESTIU – TOTS SANTS. NO HI HA PROGRAMA DE RÀDIO – Vols Llegir?\n1 DE NOVEMBRE: FESTIU – TOTS SANTS. NO HI HA PROGRAMA DE RÀDIO\nPosted by volsllegir on 1 de novembre de 2010 0 Comments\nAquest dilluns dia 1 de novembre, diada festiva de Tots Sants, no hi hi emissió del programa de ràdio del “Vols llegir?”. Enguany, diversos dilluns d’aquesta primera part de la sisena temporada, coincideix amb diversos dilluns que o bé son pon d’una diada festiva, o també és festiu com aquest primer de novembre que ja hem estrenat.\nLa propera emissió de l’espai radiofònic, la cinquena edició, serà el proper dilluns dia 8 de novembre, en el nostre horari habitual: dilluns de 20 a 21 hores, en directe, des de Ràdio Nova de Vilanova del camí, amb els seus punts d’emissió diversos: per fm en el 107.7, a la comarca de l’Anoia. També des de la plana web de la ràdio on-line: radionova.cat, pel canal d’audio de Televisió Vilanova del Camí (canal 45 de la TDT). I finalment des d’aquest bloc, on podeu escoltar totes les edicions emeses amb el servei Podcast.\nPerò si ara no tens res mes a fer, et convidem a escoltar el programa del passat dilluns dia 25 d’octubre, el quart programa, amb tot un grapat de recomanacions i propostes diverses per llegir, noticies del món editorial, repàs al més venuts i diversos tocs de música, repassant breument la trajectòria musical d’una de les icones musicals de passat segle XX, i que ara, després de cinc anys, ha tret al mercat un nou disc. Es tracte de Phil Collins.\nAqui teniu el reproductor amb l’audio d’aquest programa. I de nou, gràcies per seguir-nos.\nArticle 307 – Josep Maria Solé – “Vols llegir?” – Ràdio Nova\ndescarregamp3podcastprogramaràdio novavilanova del camí


Detinguda una de les sospitoses de l'atemptat de Palmanova\nL'etarra Iratxe Yañez va ser arrestada dissabte vespre a Portugal quan viatjava amb documents falsos. Se sospesa la hipòtesi que participà en les ofensives de Burgos i Mallorca del juliol passat. A la nostra illa, l'atemptat d'ETA costà la vida a dos guàrdies civils\nEl ministre de l'Interior reconegué la cooperació internacional que ha possibilitat les detencions.\nCop a ETA amb la detenció de quatre presumptes membres de l'organització, en la que ha estat la primera acció policial després que el ministre de l'Interior, Alfredo Pérez Rubalcaba, alertàs d'un imminent atac. Entre els detinguts hi ha Iratxe Yañez, sospitosa de l'atemptat a Palmanova l'estiu passat.\nDissabte vespre van ser arrestats a França Iñaki Iribarren i Eider Uruburu, ambdós en la llista dels terroristes més cercats. A Portugal, mentrestant, queien Garikoitz García Arrieta i Iratxe Yañez Ortiz. Yañez, precisament, és sospitosa de ser una de les participants de l'ofensiva que l'organització va perpetrar a Burgos i a Mallorca el juliol passat. En l'acció de Palmanova, hi moriren dos agents de la Guàrdia Civil: Diego Salvà Lezaun i Carlos Sáenz de Tejada.\nLa presumpta etarra ja havia estat detinguda en un pis d'estudiants el 4 d'abril de 2003 a Donostia en el marc d'una operació de la Policia Nacional i, posteriorment, fou enviada a la presó per ordre del jutge Baltasar Garzón, que l'acusà d'estar vinculada a l'aparell de captació d'ETA. El magistrat també l'acusava d'haver realitzat tasques de vigilància sobre el nebot de l'eurodiputat del PP Jaime Mayor Oreja i del professor de la Universitat del País Basc i membre de 'Basta ya! Carlos Martínez Gorriaran. Això no obstant, després de tres anys en presó provisional, fou absolta el 2006 i, una vegada al carrer, tornà a les files del grup armat.\nPel ministre de l'Interior, aquest cop policíac demostra que "sabem en què està ETA i ETA sap en què estam nosaltres". "Quan vagin a un zulo, s'hi trobaran les Forces de Seguretat i, quan vagin per carretera, les Forces de Seguretat els hi estaran esperant", i així "fins que això acabi", advertí Rubalcaba.\nEl titular d'Interior subratllà que les operacions demostren l'eficàcia de la cooperació internacional entre Espanya, França i Portugal, i agraí a les Forces i als Cossos de Seguretat de l'Estat el seu esforç, una eficiència de la qual també es mostrà satisfet el primer ministre portuguès, José Sócrates.\nAcció a Portugal\nRespecte dels arrestats a Portugal, que ja han estat traslladats a Lisboa, després que els detingués la Guàrdia Nacional Republicana (GNR), Rubalcaba confià que siguin lliurats per les autoritats lusitanes "com més aviat millor", ja que, en tractar-se d'una "persecució a cop calent", existeixen mecanismes jurídics que en poden agilitar l'entrega.\nLes detencions es van produir després que la Guàrdia Civil aturàs la furgoneta conduïda per García Arrieta en un control a l'altura de Bermillo de Sayago (Zamora). Mentre els agents en comprovaven la matrícula, el bastidor i la documentació, el jove va fugir amb el vehicle oficial de la patrulla en direcció a Portugal. Posteriorment, es localitzà el cotxe a Torre de Moncorvo i en van detenir el conductor.\nIratxe Yañez, per part seva, va ser localitzada per la GNR a la localitat de Vila Nova de Foz quan viatjava amb documents falsos en un Opel Astra amb matrícula francesa que presumiblement feia la tasca de 'llançadora' de la furgoneta interceptada.\nLa furgoneta anava carregada amb 10 quilograms de pentrita, bidons per enterrar zulos, material per fabricar explosius, una pistola, un revòlver, una arma llarga, plaques de matrícula franceses sense encunyar i diversa documentació, encara que, segons confirmà el delegat del Govern de Castella-Lleó, Miguel Alejo, no estava preparada per esclatar de manera immediata.\nSegons Rubalcaba, sembla que ambdós "fugien", si bé el ministre preferí esperar que avanci la investigació per determinar si l'organització armada estava preparant un atemptat amb la furgoneta.\nA França, una operació conjunta de la Policia del país i la Guàrdia Civil va sorprendre Iribarren i Uruburu quan acabaven de manipular un zulo que amagaven en una zona boscosa del terme municipal de Chadrat, pròxim a Clermont-Ferrand, i a l'interior del qual els terroristes guardaven diners, que podrien ser emprats per al finançament de les activitats del grup, a més d'una comptabilitat detallada, segons informà Interior.\nEls dos detinguts portaven, en el moment de l'arrest, dues armes de foc, documentacions falses i 2.000 euros que acabaven de treure del zulo.\nA aquestes detencions s'hi afegeix la del presumpte col·laborador d'ETA Pedro Maria Olano Zabala, que actuava d'enllaç entre l'aparell de logística del grup terrorista i els comandos operatius, i que va ser arrestat dijous passat a Guipúscoa.\nTots els arrests s'han efectuat després que el ministre alertàs, el 28 de desembre, de la possibilitat que ETA intentàs cometre un segrest pròximament, a fi de demostrar als seus seguidors la seva aparent fortalesa operativa i perseguint un protagonisme mediàtic amb motiu de la presidència espanyola de la UE.


Carpetes de cartipàs – Fes Ta Festa – La cultura popular a la ràdio i a internet\n14 abril 2017Fons Amades\nEn el diccionari de l’Institut d’Estudis Catalans trobem la següent definició de la paraula “cartipàs”. Quadern de paper retallat o pautat usat pels infants per a aprendre a traçar les lletres. Doncs, al respecte, en les calaixeres del Fons Amades de la Direcció General de Cultura Popular, Associacionisme i Acció Culturals del Departament de Cultura de la Generalitat de Catalunya hi ha una col·lecció integrada per 21 quaderns de cartipàs que el folklorista va tenir presents per descriure en el llibre, Apunts d’Imatgeria Popular (1938) en el capítol Cobertes i papers de guardes, explica que: “…Hi ha una col·lecció bastant nombrosa de cobertes de cartipàs estampades al bac, figurant escenes variades, amb dibuixos molt toscs i rudimentaris, però no desposseïts d’una certa gràcia i encís. Entre molts altres temes, hi ha els quatre evangelistes, alguns animals i personatges reials. Porten al peu, alguns, una llegenda molt curta, feta amb lletres d’estil romà per tal de fer-la llegible a la mainada que devia servir-se de tals cartipassos. És de remarcar que les cobertes de cartipassos van de dues en dues, una per cada cara del quadern, i que les dues són iguals.”\nPel que fa a les dimensions dels cartipassos que cita l’autor, la majoria, 15 exemplars, giren entorn els 31 x 22 cm i, la resta de peces, o bé mesuren la meitat o gairebé el doble però, com a característica, no estan acolorides. Ara bé, en relació a les utilitats dels cartipassos, Amades també en parla en diferents indrets de l’obra del Costumari Català, com per exemple, en la pàgina 494 del Volum V on exposa que: “Segons veu de la tradició, els vells estudis feien la classe en roda, o sia que el mestre, com autoritat, seia en cadira o càtedra (d’on el qualificatiu de catedràtic, que significa el qui seu en cadira) i al seu entorn s’agrupaven els deixebles asseguts a terra. Ja ensenyaven així Sòcrates i Plató. El terme classe deriva d’un mot grec equivalent a la idea de ronda o rodona, és a dir, de rondalla que encara recorda el terme que nosaltres apliquem a les contarelles, pres de la forma tradicional d’explicar-les com una lliçó pairal donada a la vora del foc. Abans es passaven pocs llibres; cada estudiant duia el seu cartipàs, on escrivia la paraula del mestre. Una condició de bon estudiant era saber entendre bé i escriure ràpid i en termes clars allò que el mestre explicava, i qui més cartipassos omplia més bon estudiant resultava.”\nAixí i tot, Amades en el Volum III del Costumari descriu altres usos dels quaderns, com ara en la pàg. 135, i els relaciona amb el divendres de la vuitada de Corpus on apunta que: “… Des de molt temps abans tota la mainada del carrer guardava els cartipassos per emprar el paper per a fer cadena. La quitxalla s’afanyava, aquells dies, tant com podia, per tal d’omplir força cartipassos i d’aplegar com més paper millor. Els tallaven a tires, i en feien anelles o lleves, enganxant-les amb pastetes, que hom anava a cercar a cal sabater. Hom feia tires llarguíssimes de cadena, amb la qual es feien cabdells molt grossos, amb molt de compte perquè la cadena no s’estripés. Dies abans de la festa, la mainada estava molt enfeinada i invertia a fer cadena el temps de lleure o lleure que tenia. Hom també emprava paper de diari.”\nDeixant a banda les reciclades utilitats dels quaderns, a les calaixeres del Centre de Documentació hi trobarem els quatre evangelistes que Amades esmenta, amb l’afegitó que, gràcies a una inscripció cal·ligràfica podem datar any i propietari: Villamaior, 1829.


Sant Boi Notícies – Cinema per a la reflexió: Missing\nCinema per a la reflexió: Missing\nnov 28, 2012 Cinema, Oci i cultura Comentarios desactivados en Cinema per a la reflexió: Missing\nEl cicle organitzat per ICV a Sant Boi ens ofereix una nova secció de cinema i aposta, aquest cop, per un film de 1982 dirigit pel grec Costa-Gravas i protagonitzat per Jack Lemmon i Sissi Spacek.\nEl dijous 29 a les 19h es projectarà, a la seu d’ICV (Rambla Rafael Casanova 13-15), Missing, una pel·lícula que ens situa a l’any 1973, després del cop d’estat d’Augusto Pinochet que va precedir a anys de dictadura xilena.\nEl film de Costa-Gravas, narra la difícil recerca que inicia un pare (Jack Lemmon), amb l’ajuda de la seva nora (Sissy Spacek), quan el seu fill, un jove periodista nord-americà (John Shea), desapareix a Xile després del cop d’estat. El personatge interpretat per Lemmon s’haurà d’enfrontar a les institucions diplomàtiques i a la burocràcia per a trobar al seu fill.\nEl guió de Missing, basat en la novel·la de Thomas Hauser, va obtenir els premi Oscar i Bafta de 1983. Els seus actors principals van ser nominats a l’Oscar per les seves interpretacions i Lemmon va ser guardonat amb el premi a millor actor al Festival de Cannes de 1982, certamen on el film va obtenir també la Palma d’Or, compartida amb El Camino dels turcs Serif Gören i Yilmaz Güney.\nLes properes projeccions d’aquest cicle, d’entrada gratuïta, seran els títols Balseros (13 de desembre) i Waltz with Bashir (17 de gener de 2013).\n– Nova edició del Cicle Cinema per a la reflexió de JEV Sant Boi – Esdeveniment a Facebook\n– Cinema per a la reflexió (sbn.cat)\nEls comerços de Sant Boi premien als compradors per Nadal Setmana de la Discapacitat a la Biblioteca


Verificació sele - Preguntes i Respostes | Preparats, Llestos, Universitat\nTinc entès que si demano una verificació d'un dels exàmens que he fet a les PAU, sabré la meva nota definitiva desprès de que ja s'hagi fixat la nota de tall i per tant ja se sapiga qui ha entrat a cada carrera. Això vol dir que, si tot i que per nota entraria, al obtenir la meva nota definitiva més tard, només podria entrar a la carrera si algú deixès una plaça lliure? O sabré si he entrat a la carrera al mateix temps que els demés alumnes? En cas que la nota definitiva surti despres de que se sàpiga la nota de tall, si amb la meva nota actual ja entro a la carrera que vull, em contarà aquesta per entrar, o m'hauré d'esperar a que s'acabi la verificació?\nAquest any és molt diferent i no tenim informació suficient per orientar-te en aquest sentit, així que et recomanem que et posis en contacte amb l'Oficina d'Accés a la Universitat o amb quaselvol de les seves seus per saber com t'afectarà això.


S’obre el període d’inscripcions per a les Escoles Esportives de Bàdminton i Trampolí – CEM La Mar Bella\nPer CEM La Mar Bella Fa 11 mesos\nInici / Uncategorized / S’obre el període d’inscripcions per a les Escoles Esportives de Bàdminton i Trampolí\nA punt de finalitzar aquest curs complicat a causa de les circumstàncies actuals, el CEM La Mar Bella oferta una novetat. Ja s’ha obert la convocatòria d’Escoles Esportives de Bàdminton i Trampolí. Nens, nenes i joves de primària a batxillerat podran gaudir de l’esport que més els agrada a la nostra instal·lació. Les inscripcions es divideixen en dues franges:\nDel dilluns 14 al dimecres 30 de juny es pot inscriure l’alumnat que ja forma part de les escoles de bàdminton i trampolí.\nA partir del dimecres 30 de juny es poden inscriure aquells esportistes que nous, que encara no participen a les escoles de La Mar Bella.\nL’objectiu de les Escoles Esportives és millorar la tècnica i gaudir de l’esport a través d’activitats lúdiques i dinàmiques amb el suport d’un equip d’experts d’alt nivell. Per inscriure’s cal omplir el formulari que s’exposa a continuació i enviar-lo per correu a cemlamarbella@elconsell.cat. Per a més informació, cal accedir al punt de recepció de La Mar Bella. Þ


La Mancomunitat d'Abastament d'Aigües geolocalitza tota la xarxa - Regió7 :: El Diari de la Catalunya Central\nLa Mancomunitat d'Abastament d'Aigües geolocalitza tota la xarxa\nAquesta actuació permetrà solucionar d'una manera més ràpida les incidències sorgides\narnau valverde. solsona 07.03.2021 | 18:51\nUn ple de la Mancomunitat d'Aigües del Solsonès arxiu/roser clotet\nUn ple de la Mancomunitat d'Aigües del Solsonès\nLa Mancomunitat d'Abastament d'Aigües del Solsonès (MAAS), ens que dota d'aigua 10 municipis del Solsonès i Biosca (Segarra), ha engegat un projecte que consisteix a geolocalitzar i digitalitzar tota la seva xarxa d'aigua. Aquesta actuació permetrà agilitzar el funcionament de la mancomunitat, sobretot pel que fa a les avaries.\nEl president de la MAAS i alcalde de Lladurs, Daniel Rovira, va explicar a Regió7 que actualment, quan hi ha alguna avaria, els serveis tècnics poden perdre molt temps només per trobar el punt exacte de l'origen de l'avaria. Amb tota la xarxa geolocalitzada es podrà saber de manera exacta els orígens de les avaries i actuar-hi més ràpidament. D'altra banda, es podrà comprovar més fàcilment si els elements de la xarxa interfereixen quan es projecta alguna actuació en l'àmbit privat o municipal al territori.\nL'Agència de Desenvolupament Local de Solsona i Cardona difon claus per atraure talent a l'empresa.\nLa taxa de reproducció de la covid a Solsona és inferior a 1 per primer cop aquest any.\nL'Ajuntament de Solsona obre les inscripcions per a un nou curs virtual de taitxí.\nLa xarxa d'aigua potable de la mancomunitat té una longitud de 768 quilòmetres i disposa de 28 unitats de control i de 1.436 de facturació, i així fa el servei al mateix nombre d'abonats repartits arreu del territori.\nEl contracte ha estat adjudicat a l'empresa Socade Informàtica per un valor de poc més de 44.100 euros amb IVA inclòs. Aquesta empresa haurà de tenir tot el projecte complet el febrer del 2022.\nDues obres en marxa\nD'altra banda, la Mancomunitat d'Abastament d'Aigües té en marxa dues obres molt importants per millorar el seu servei. D'una banda, el projecte per construir una nova línia que ha d'ampliar la capacitat d'aigua que es transporta dels dipòsits de Rajolí als d'Hostal Nou ja està en fase de finalització.\nI, d'altra banda, ja han començat les actuacions sobre el terreny per connectar l'Estació de Tractament d'Aigua Potable (ETAP) de Llera i el dipòsit de Torregassa amb el riu Cardener. La connexió, que té un cost de poc més de 875.000 euros amb IVA, ha de donar una garantia en el servei perquè permeti afrontar situacions crítiques que previsiblement es puguin donar a conseqüència del canvi climàtic.